open-index/open-wikipedia-markdown huggingface dataset:
ககதா ககதா

***ககதா ககதா*** (*Gagata gagata*) என்பது வங்காளதேசம், மியான்மர் மற்றும் இந்தியாவில் காணப்படும் சிசோரிடே குடும்பத்தினைச் சார்ந்த கெளுத்தி மீன் சிற்றினமாகும். இந்த மீனின் உடல் நீளம் சுமார்  வரை இருக்கும். தலையும் உடலும் வெள்ளி நிறத்தில் காணப்படும். வால் துடுப்பு தவிர, பிற கருப்பு நிறத்தில், தெளிவான அடித்தள பகுதிகளுடன் கூடியது. குதத் துடுப்பு 5-6 எளிய கதிர்களுடன் கூடியது.

## வாழிடம்
ககதா ககதா ஆறு மற்றும் கழிமுகங்களில் காணபப்டும்.

## மேற்கோள்கள்

## வெளி இணைப்புகள்
*

பகுப்பு:கெளிறு மீன்
எஸ். நீலகண்டன்

**எஸ். நீலகண்டன்** (19, திசம்பர், 1936- 19, மார்ச், 2023) என்பவர் தமிழ்நாட்டைச் சேர்ந்த வழக்கறிஞர், பொருளியல் அறிஞர், பேராசிரியர், ஆய்வாளர், எழுத்தாளர் ஆவார். இவர் பொருளியல் சிந்தனை வரலாறு, சமூக அறிவியலின் மெய்யியல், மார்சியப் பொருளாதாரம், செவ்வியல் பொருளாதாரம், ஆஸ்திரியப் பொருளாதாரம் ஆகியவற்றில் நிபுணத்துவம் வாய்ந்தவராக இருந்தார்.

## பிறப்பும், கல்வியும்
எஸ். நீலகண்டன் தமிழ்நாட்டின், இப்போதைய கரூர் மாவட்டதில் உள்ள செட்டிப்பாளையம் என்ற சிற்றூரில் 1935 திசம்பர் 19 அன்று பிறந்தார். கரூர் நகராட்சிப் பள்ளி, வேலூர் கந்தசாமிக் கவுண்டர் உயர்நிலைப்பள்ளி ஆகியவற்றில் பள்ளிப் படிப்பையும், மதுரை அமெரிக்கன் கல்லூரி, சென்னை பச்சையப்பன் கல்லூரி, சென்னை சட்டக் கல்லூரி ஆகியவற்றில் கல்லூரிப் படிப்பையும் முடித்தார்.

## தொழில்
சட்டப் படிப்பை முடித்த பின்னர் எஸ். நீலகண்டன் நீதியரசான பி. எஸ். கைலாசத்திடம் வழக்கறிஞர் பயிற்சி பெற்றார். பின்னர் சென்னை உயர்நீதி மன்றத்தில் வழக்கறிஞராக தன் தொழில் வாழ்கையைத் துவக்கினார். 1960 அக்டோபரில் உதகமண்டலத்தில் உள்ள அரசு கலைக் கல்லூரியில் பொருளியல் உதவி விரிவுரையாளராகப் பணியில் சேர்ந்தார். சேலம் அரசு கலைக் கல்லூரியிலும் பொருளியல் கற்பித்தார்.  *சொத்துரிமையும் இந்திய அரசமைப்புச் சட்டமும் பொருளியல் மாற்றங்களும்* என்ற தலைப்பில் ஆய்வு செய்து 1979 இல் முனைவர் பட்டம் பெற்றார். பின்னர் திருவாரூர் அரசு கலைக் கல்லூரியில் பொருளியல் துறைத் தலைவராக பொறுப்பேற்றார். 1980 இல்சென்னைப் பல்கலைக்கழகத்தில் பொருளியல் பேராசிரியராக பதவி உயர்வு பெற்ற இவர், அப்பல்கலைக்கழகத்தின் திருச்சிராப்பள்ளி கிளை முதுகலை மையத்தில் நியமிக்கபட்டார். அப்போது துவக்கபட்ட பாரதிதாசன் பல்கலைக்கழகத்தில் முதலில் இவர் மட்டுமே பொருளியல் பேராசிரியராக பொறுப்பில் இருந்தார்.

அமெரிக்க அரசின் புல்பிரைட் வெகுமதி மூலம் 1986-87 இல் அமெரிக்காவின் செயிண்ட் லூயிசில் உள்ள வாசிங்டன் பல்கலைக்கழகத்துக்குச் சென்று பேராசிரியர் டக்ளஸ் நார்த்திடம் (1993 இல் டக்ளஸ் நோபல் பரிசு பெற்றார்) 
புதிய அமைப்புவாதப் பொருளாதாரம் பயின்றார். நார்த்திடம் பெற்ற தாக்கத்தினால் 1988 இல் *இந்தியாவில் அடிமை வம்சதின் ஆட்சிக் காலத்தில் நிலைத்தன்மை மற்றும் மாற்றம் (1206-1290): புதிய அமைப்புவாதப் பொருளாதாரம் மூலம் ஒரு விளக்கம்* என்னும் ஆய்வுக் கட்டுரையை நீலகண்டன் வெளியிட்டார்.

பாரதிதாசன் பல்கலைக்கழகத்தில் பொருளியில் துறைத் தலைவராக பணியாற்றிவந்த நிலையில், 1990 இல் சென்னை வளர்ச்சி ஆராய்ச்சி நிறுவனத்தின் இயக்குநராக பொறுப்பேற்றார். 1995 இறுதியில் ஓய்வு பெறும் வரை அங்கேயே பணியாற்றினார்.

1998 ஆண்டுக்குப் பிறகு தன் சொந்த ஊரான கோபிச்செட்டிப்பாளையத்துக்கு திரும்பினார். 19, மார்ச், 2023 அன்று இறந்தார்.

## எழுதிய நூல்கள்
* நவீன அமைப்புப் பொருளியலும் விவசாய மாற்றமும்: ஓர் அரிச்சுவடி
* ஒரு நகரமும் ஒரு கிராமமும்: கொங்குப் பகுதியில் சமூக மாற்றங்கள் (2008)
* ஆடம் ஸ்மித் முதல் கார்ல் மார்க்ஸ் வரை: செவ்வியல் அரசியல் பொருளாதாரம் (2012)
* நவ செவ்வியல் பொருளியல் (2021)
* Socio-Economic Changes in Western Tamil Nadu (வெளிவர உள்ளது)

## மேற்கோள்கள்

பகுப்பு:ஈரோடு மாவட்ட மக்கள்
பகுப்பு:2023 இறப்புகள்
பகுப்பு:1936 பிறப்புகள்
பகுப்பு:தமிழ் பொருளியல் அறிஞர்கள்
பகுப்பு:தமிழ் வழக்கறிஞர்கள்
பகுப்பு:கரூர் மாவட்ட மக்கள்
லேபியாதோபிசா

**லேபியாதோபிசா** (*Labiatophysa*) என்பது மத்திய ஆசியாவைப் பூர்வீகமாகக் கொண்ட *திரிப்லோபிசா* பேரினத்தினைச் சார்ந்த கல் அயிரை மீனின் துணைப்பேரினமாகும். இது சில வகைப்பாட்டியலரால் தனிப் பேரினமாகக் கருதப்படுகிறது.

## இனங்கள்
*திரிப்லோபிசா* பேரினத்தில் தற்போது மூன்று அங்கீகரிக்கப்பட்ட சிற்றினங்கள் உள்ளன. அவை:

* *திரிப்லோபிசா (லேபியாடோபிசா) ஹெர்சென்ஸ்டைனி* ( எல். எஸ். பெர்க், 1909)
* *திரிப்லோபிசா (லேபியாடோபிசா) மைக்ரோஃப்தால்மா* (கெஸ்லர், 1879)
* *திரிப்லோபிசா (லேபியாடோபிசா) நாசாலிஸ்* (கெஸ்லர், 1876) (இன்செர்டே செடிசு ஆனால் இந்த துணைப்பேரினத்தைச் சேர்ந்தது)

## மேற்கோள்கள்

பகுப்பு:மீன் பேரினங்கள்
மன்த்லி ரிவ்யு

**மந்த்லி ரிவியூ** (*Monthly Review*) என்பது அமெரிக்காவின் நியூயார்க் நகரிலிருந்து மாதந்தோறும் வெளியிடப்படும் ஒரு சுயாதீன சோசலிச இதழாகும் . 1949 இல் நிறுவப்பட்ட இந்த இதழ் அமெரிக்காவில் மிக நீண்ட காலம் தொடர்ச்சியாக வெளியிடப்பட்ட நிகரமை இதழாகும்.

## வரலாறு

### நிறுவுகை
1942 ஆண்டு நடைபெற்ற அமெரிக்க குடியரசுத் தலைவர் தேர்தலில் இடதுசாரி வேட்பாளராக போட்டியிட்ட என்றி ஏ. வாலஸ் தோல்வியுற்றார். அதன்பிறகு அவரின் இரண்டு முன்னாள் ஆதரவாளர்களும் நியூ ஹாம்சயரில் உள்ள பண்ணையில் சந்தித்தனர். அவர்கள் இருவருவரும்  ஆர்வர்ட் பல்கலைக்கழகத்தில் முன்னாள் சக ஊழியர்களாக இருந்த இலக்கிய அறிஞர் மற்றும் கிறித்துவ நிகரமையாளரான எஃப்.ஓ. "மாட்டி" மாத்திசென் மற்றும் மார்க்சிய பொருளாதார நிபுணர் பால் ஸ்வீசி ஆவர். கலிபோர்னியாவில் ஒரு வாகன விபத்தில் மத்திசெனின் தந்தை இறந்த பிறகு  தந்தையின் சொத்துகள் அவரின் வசம் வந்து சேர்ந்திருந்தது மேலும் பணத்திற்கு அவசரத் தேவையும் அவருக்கு இருக்கவில்லை. இதனால் இந்த இதழை துவக்கி நடத்த ஆண்டுக்கு $5,000 என மூன்றாண்டுகள் பணம் கொடுக்க ஒப்புக்கொண்டார். 1950 இல் மத்திசென் தற்கொலை செய்து கொண்டதைத் தொடர்ந்து, மாத்தீசனின் பண்ணை நிர்வாகிகளால் இரண்டாவது, மூன்றாவது ஆண்டுகளில் கொடுக்கும் பணத்தின் அளவு ஆண்டுக்கு $4,000 என்று குறைக்கப்பட்ட போதிலும், மாதீசனின் பணம் *மன்த்லி ரிவ்யுவைத்* தொடங்குவதை சாத்தியமாக்கியது. 

இதழின் துவக்கத்தில் இருந்தே தலையங்கப் பணியை ஸ்வீசியும், அவரது இணை சிந்தனையாளரான பிரல இடதுசாரி எழுத்தாளர் லியோ ஹூபர்மேன் ஆகியோர் கையாண்டனர். 1968 இல் ஹூபர்மேன் மாரடைப்பால் இறக்கும் வரை *மன்த்லி ரிவ்யுவில்* முழுநேரமாக பணியாற்றினார். 

*மன்த்லி ரிவ்வின்* முதல் இதழ் புகழ்பெற்ற இயற்பியலறிஞர் ஆல்பர்ட் ஐன்ஸ்டீனின் " ஏன் சோசலிசம்? " என்ற கட்டுரையுடன் வெளிவந்தது.    இந்த இதழின் வரலாற்றில் சே குவேரா, சார்த்தர் போன்ற புகழ்பெற்ற ஆளுமைகளின் கட்டுரைகள் இடம்பெற்றுள்ளன.

*மன்த்லி ரிவ்யு* 1949 இல் தொடங்கப்பட்டபோது, வெறும் 450 பிரதிகள் மட்டுமே புழக்கத்துக்கு வந்தது. வாசகர்களில் பெரும்பாலோர் ஹூபர்மேன் அல்லது ஸ்வீசுக்கு தனிப்பட்ட முறையில் அறிமுகமானவர்களாக இருந்தனர்.  இதழின் சித்தாந்தமும் வாசகர்களும் 1948 இல் நிறுவப்பட்ட சுதந்திர சோசலிச வாராந்திர செய்தித்தாளான *தி நேஷனல் கார்டியனுக்கு* இணையாக இருந்தது. அமெரிக்காவில் பழமைவாத அரசியல் சூழல் இருந்தபோதிலும், இந்த இதழ் குறிப்பிடத்தக்க சந்தாதாரர்கள் எண்ணிக்கையை விரைவில் அடைந்தது. இதன் விற்பனை 1950 இல் 2,500 ஆகவும், 1954 இல் 6,000 ஆகவும் உயர்ந்தது. 

### இன்றைய காலம்
2006 முதல், ஜான் பெல்லாமி ஃபாஸ்டர் இதழின் ஆசிரியராக இருந்து வருகிறார். பிரட் கிளார்க் இணை ஆசிரியராக உள்ளார். மேலும் இதழுக்கு ஒரு உதவி ஆசிரியரும் ஆசிரியர் குழுவும் உள்ளது. 

## ஆங்கிலம் தவிர பிற பதிப்புகள்
அமெரிக்காவை தளமாகக் கொண்டு வெளிவரும் இந்த இதழ் தவிர, *மன்த்லி ரிவ்யுவின்* ஏழு சகோதரி பதிப்புகள் வெளியாகின்றன. அவை கிரேக்கம்; துருக்கி; எசுபானியா; தென் கொரியா; அத்துடன் இந்தியாவில் ஆங்கிலம், இந்தி, பெங்காலி என தனித்தனி பதிப்புகள் வெளியாகின்றன. 

## அடிக்குறிப்புகள்

பகுப்பு:ஆங்கில இதழ்கள்
பகுப்பு:அமெரிக்க இதழ்கள்
ககாதா செனியா

***ககாதா செனியா*** (*Gagata cenia*) என்பது கங்கை வடிநிலம் மற்றும் சிந்து ஆற்றில் காணப்படும் சிசோரிடே பூனை மீன் குடும்பத்தினைச் சார்ந்த சிற்றினமாகும். இது தாய்லாந்து (சால்வின் ஆறு) மற்றும் மியான்மரில் காணப்படுவதாகத் தெரிவிக்கப்பட்டுள்ளது. இந்தச் சிற்றினம்  நீளம் வரை வளரக்கூடியது.

## மேற்கோள்கள்

## வெளி இணைப்புகள்

* 

பகுப்பு:கெளிறு மீன்
அர்கல்கூடு சட்டமன்றத் தொகுதி

**அர்கல்கூடு சட்டமன்றத் தொகுதி** (*Arkalgud Assembly constituency*) என்பது இந்தியாவின் தென் மாநிலமான கருநாடகாவின் கர்நாடகா சட்டமன்றத்தில் உள்ள 224 தொகுதிகளில் ஒன்றாகும். ஆர்கல்கூடு ஹாசன் மக்களவைத் தொகுதியின் ஒரு பகுதியாகும்.

## சட்டமன்ற உறுப்பினர்கள்
ஆதாரம்: 

## தேர்தல் முடிவுகள்

### 2018

## மேலும் பார்க்கவும்

* ஹாசன் மாவட்டம்
* கர்நாடக சட்டமன்ற தொகுதிகளின் பட்டியல்

## மேற்கோள்கள்

பகுப்பு:ஹாசன் மாவட்டம்
பகுப்பு:கர்நாடக சட்டமன்றத் தொகுதிகள்
மதீசா பத்திரன

**மதீசா பத்திரன** (*Matheesha Pathirana*, பிறப்பு: திசம்பர் 18, 2002) ஓர் இலங்கைத் துடுப்பாட்டக்காரர். லசித் மலிங்கா போன்று இவரது பந்துவீச்சு இருப்பதனால் இவர் **குழந்தை மலிங்கா** என்று குறிப்பிடப்படுகிறார். ஆகத்து 2021 இல், இவர் *2021 SLC இன்விடேஷனல் இ20* தொடரில் *SLC கிரேஸ்* அணியில் இடம் பெற்றார்.  ஆகத்து 22 , 2021 இல் இருபது 20 போட்டியில் அறிமுகமானார். பின்னர் 2020 ஆம் ஆண்டில் 19 வயதுக்குட்பட்ட துடுப்பாட்ட உலகக் கோப்பைக்காக இலங்கை அணியில் இடம் பெற்றார். சனவரி 2022 இல்,மேற்கிந்தியத் தீவுகளில் 2022 ஐசிசி 19 வயதுக்குட்பட்ட துடுப்பாட்ட உலகக்கிண்ணத்திற்காக இலங்கை அணியில் இடம் பெற்றார். 2023 இந்தியன் பிரீமியர் லீக் கிண்ணம் வென்ற சென்னை சூப்பர் கிங்ஸ் அணியின் முக்கிய வீரராக இருந்தார். அந்தத் தொடரில் 19 இலக்குகளைக் கைப்பற்றினார். ஐபிஎல் கோப்பையை வென்ற இளம் வெளிநாட்டு வீரர் என்ற பெருமையை பெற்றார்.

## கிளைத் துடுப்பாட்டப் போட்டிகள்
ஏப்ரல் 2022 இல், 2022 இந்தியன் பிரீமியர் லீக்கில் ஆடம் மில்னேவுக்கு மாற்று வீரராக, சென்னை சூப்பர் கிங்ஸால் ஒப்பந்தம் செய்யப்பட்டார். குஜராத் டைட்டன்ஸ் அணிக்கு எதிரான போட்டியில் அறிமுகமாகி  முதல் பந்திலேயே, சுப்மன் கில்லின் இலக்கைக் கைப்பற்றிய முதல் இலங்கை மற்றும் சர்வதேச அளவில் ஒன்பதாவது வீரர் என்ற பெருமையைப் பெற்றார். சூலை 2022 இல், லங்கா பிரீமியர் லீக்கின் மூன்றாவது பதிப்பிற்காக கண்டி பால்கன்சுவால் ஒப்பந்தம் செய்யப்பட்டார்.

## சர்வதேச போட்டிகள்
மே 2022 இல், ஆத்திரேலியாவுக்கு எதிரான தொடருக்கான இலங்கையின் பன்னாட்டு இருபது20  அணியில் இடம்பிடித்தார். இருப்பினும், எந்தப் போட்டியிலும் விளையாட வாய்ப்பு கிடைக்கவில்லை, பின்னர் காயம் காரணமாக அந்தத் தொடரில் இருந்து விலகினார். ஆகத்து 2022 இல், 2022 ஆசியக் கிண்ணத்திற்கான இலங்கையின் பன்னாட்டு இருபது20 அணியில் இடம்பெற்றார். ஆகத்து 27, 2022 அன்று ஆப்கானித்தானுக்கு எதிராக  அறிமுகமானார்.

மார்ச் 2023 இல், நியூசிலாந்துக்கு எதிரான தொடருக்கான ஒருநாள் மற்றும் பன்னாட்டு இருபது20 அணியில் இடம்பெற்றார்.

## மேற்கோள்கள்

பகுப்பு:இலங்கைத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:2002 பிறப்புகள்
பகுப்பு:கண்டி மாவட்ட நபர்கள்
நூரி ஆசன்

**நூரி ஆசன் (''Nuri Asan'')** துருக்கி நாட்டைச் சேர்ந்த  ஒரு கால்பந்து மேலாளரும் கால்பந்து வீரரும் ஆவார்.1940 ஆம் ஆண்டு சனவரி மாதம் முதல் தேதியன்று பிறந்த இவர் 1989 ஆம் ஆண்டு சனவரி மாதம் 20 ஆம் தேதியன்று காலமானார்.

## கால்பந்து கழக வாழ்க்கை
ஆசான் துருக்கிய கால்பந்து கழக அணியான சாம்சுன்சுபோரின் வரலாற்றில் மிக முக்கியமான வீரர்களில் ஒருவராகக் கருதப்பட்டார். ஒரு சிலை வைத்தும் இவர் கௌரவிக்கப்பட்டார்.

## பன்னாட்டுப் போட்டிகள்
ஆசான் பன்னாட்டு அளவில் இளைஞர் அணியில் துருக்கியை பிரதிநிதித்துவப்படுத்தினார்.

## விளையாட்டு பாணி
ஆசான் தனது தொழில்நுட்ப திறனுக்காக அறியப்பட்டவர்.

## தனிப்பட்ட வாழ்க்கை
அசன் முன்னாள் காசிலர் மாவட்டத் தலைவர் முக்தர் மகமுத் அசானின் மகன் ஆவார்.

## மேற்கோள்கள்

பகுப்பு:வாழும் மக்கள்
பகுப்பு:1989 இறப்புகள்
பகுப்பு:1940 பிறப்புகள்
பகுப்பு:துருக்கிய கால்பந்தாட்ட வீரர்கள்
பெண்டாங் மாவட்டம்

**பெண்டாங் மாவட்டம்** என்பது (மலாய்: *Daerah Pendang*; ஆங்கிலம்: *Pendang District*; சீனம்: 本同县) மலேசியா, கெடா மாநிலத்தில் அமைந்து உள்ள ஒரு மாவட்டம் ஆகும்.

இந்த மாவட்டம் நெல் வயல்களால் மிகுதியாய்ச் சூழப்பட்டு உள்ளது. மற்றும் பல இனங்கள் மற்றும் மதங்களின் மக்கள் தொகையைக் கொண்டுள்ளது. 

அதன் முக்கிய பொருளாதார நடவடிக்கை வேளாண்மை ஆகும். பெண்டாங் நகரம் கெடா மாநிலத் தலைநகரமான அலோர் ஸ்டார் (*Alor Setar*) நகரில் இருந்து சுமார் 20&nbsp;கி.மீ. தொலைவில் உள்ளது.

## பொது

வரலாற்று ரீதியாக, தாய்லாந்திற்கு விளைப் பொருட்களை கொண்டு செல்ல பயன்படுத்தப்படும் யானைகளை இனப்பெருக்கம் (*Elephants Breeding Grounds*) செய்வதற்கான மிகப்பெரிய இடமாக பெண்டாங் இருந்தது. 

பெண்டாங் முன்பு அலோர் ஸ்டாரின் ஒரு பகுதியாக இருந்தது. பிப்ரவரி 1975-இல் சொந்த மாவட்டமாக மாறியது.

## நிர்வாகப் பிரிவுகள்

பெண்டாங் மாவட்டம் 8 முக்கிம்களாகப் பிரிக்கப்பட்டுள்ளது. அவையாவன:
* ஆயர் பூத்தே (*Air Puteh*) 
* புக்கிட் ராயா (*Bukit Raya*)
* குவார் கெப்பாயாங் (*Guar Kepayang*)
* பாடாங் கெர்பாவ் (*Padang Kerbau*)
* பாடாங் பெலியாங் (*Padang Peliang*)
* பாடாங் பூசிங் (*Padang Pusing*)
* ரம்பாய் (*Rambai*)
* தோபியார் (*Tobiar*)

## மேற்கோள்கள்

## மேலும் காண்க

* மலேசிய மாவட்டங்கள்
* மலேசியாவின் உள்ளாட்சி மன்றங்கள்
* மலேசிய உள்ளாட்சி மன்றங்களின் பட்டியல்

## வெளி இணைப்புகள்
* District Council Website

பகுப்பு:மலேசியாவின் மாவட்டங்கள்‎
பகுப்பு:கெடா மாநில மாவட்டங்கள்‎
பகுப்பு:கெடா நகரங்கள்‎
பகுப்பு:மலேசியாவின் உள்ளாட்சி மன்றங்கள்
ஜெஸ்வின் ஆல்ட்ரின்

**ஜெஸ்வின் ஆல்ட்ரின்** (*Jeswin Aldrin*) என்பவர் ஒரு இந்திய நீளம் தாண்டுதல் வீரர் ஆவார். இவர் நீளம் தாண்டுதலில் 8.42 மீட்டர் நீளம் தாண்டி தேசிய சாதனை படைத்துள்ளார்.

## தனிப்பட்ட தகவல்
இவர் ஒரு கிறித்தவக் குடும்பத்தில் இருந்து வந்தவர். இவரது பெற்றோர் ஜான்சன் ஐசக்,  எஸ்தர் செல்வ ராணி  ஆகியோராவர். இவருக்கு ஜெர்வின் ஐசக், ஜாய்வின் ஜோசப் ஆகிய இரு தம்பிகளும்,  அட்ரியானா எஸ்கேஐ என்ற அக்காளும், ஃபிரான்சினா எஸ்கேஐ என்னும் தங்கையும் உண்டு.

## தொழில்
இவர் 2022 உலக தடகள வாகையருக்கான நீளம் தாண்டுதல் போட்டியில் தகுதி பெற்றார். ஆனால் இறுதிப் போட்டிக்கு தகுதி பெறத் தவறினார். ஜெஸ்வின் ஆல்ட்ரின் 8.42 மீட்டர் தாண்டி குதித்து தேசிய சாதனை படைத்துள்ளார்.
2023 துவக்கத்தில் ஆசிய உள்ளரங்கத் தடகள வாகையர் போட்டியில் வெள்ளிப்பதக்கம் பெற்றார். 2023 மார்ச்சில் பெல்லாரியில் நடைபெற்ற இரண்டாவது இந்திய ஓபன் ஜான்ஸ் தொடர் நீளம் தாண்டுதலில் என். சிறீசங்கரிடமிருந்து தேசிய சாதனையைத் தன்வசப்படுத்தினார். 
## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:2001 பிறப்புகள்
பகுப்பு:தமிழக விளையாட்டு வீரர்கள்
பகுப்பு:தூத்துக்குடி மாவட்ட மக்கள்
கோலா கெடா மக்களவைத் தொகுதி

**கோலா கெடா மக்களவைத் தொகுதி** (மலாய்: *Kawasan Persekutuan Kuala Kedah*; ஆங்கிலம்: *Kuala Kedah Federal Constituency*; சீனம்: 瓜拉吉打联邦选区) என்பது மலேசியா, கெடா மாநிலத்தில், கோத்தா ஸ்டார் மாவட்டம் (*Kota Setar District*) மாவட்டத்தில் அமைந்துள்ள ஒரு மக்களவைத் தொகுதி (**P010**) ஆகும்.

கோலா கெடா மக்களவைத் தொகுதி 1958-ஆம் ஆண்டில் உருவாக்கப்பட்டது. 1959-ஆம் ஆண்டில் இருந்து மலேசிய நாடாளுமன்றத்தில் பிரதிநிதிக்கப் படுகிறது. 31 அக்டோபர் 2022-இல் வெளியிடப்பட்ட மத்திய அரசிதழின் படி (*Federal Gazette issued on 31 October 2022*), கோலா கெடா தொகுதி 52 தேர்தல் வட்டாரங்களாக (*Polling Districts*) பிரிக்கப்பட்டு உள்ளது.

## பொது
### கோத்தா ஸ்டார் மாவட்டம்
கோத்தா ஸ்டார் மாவட்டம் (*Kota Setar District*) கெடா மாநிலத்தில் உள்ள ஒரு மாவட்டம். கெடா மாநிலத்தின் தலைநகரமான அலோர் ஸ்டார் இந்த மாவட்டத்தில் தான் அமைந்துள்ளது. கெடா மாநிலத்தின் வடமேற்குப் பகுதியில், பினாங்கின் தலைநகரான ஜார்ஜ் டவுன் நகருக்கு வடமேற்கே 116 கி.மீ. தொலைவில், தாய்லாந்து எல்லைக்கு அருகில் அலோர் ஸ்டார் உள்ளது.

கோத்தா ஸ்டார் மாவட்டத்தின் வடக்கில் குபாங் பாசு மாவட்டம்; கிழக்கில் பொக்கோ சேனா மாவட்டம்; தென்கிழக்கில் பெண்டாங் மாவட்டம்; தெற்கில் யான் மாவட்டம்; மேற்கில் மலாக்கா நீரிணை ஆகியவை எல்லைகளாக உள்ளன.

### முக்கிம்கள்

கோத்தா ஸ்டார் மாவட்டம் 28 முக்கிம்களாகப் பிரிக்கப்பட்டு உள்ளது. ஒரு மாவட்டத்தின் ஒரு துணைப் பிரிவு முக்கிம் (*Mukim*) என அழைக்கப் படுகின்றது.

* அலோர் மலை (*Alor Malai*)
* அலோர் மேரா (*Alor Merah*)
* அனாக் புக்கிட் (*Anak Bukit*)
* புக்கிட் பினாங் (*Bukit Pinang*)
* டெர்கா (*Derga*)
* குனோங் (*Gunong*)
* ஊத்தான் கம்போங் (*Hutan Kampung*)
* காங்கோங் (*Kangkong*)
* கோத்தா ஸ்டார் (*Kota Setar*) 
* கோலா கெடா (*Kuala Kedah*)
* குபாங் ரோத்தான் (*Kubang Rotan*)
* லங்கார் (*Langgar*)
* லெங்குவாசு (*Lengkuas*)
* லெப்பை (*Lepai*)
* லிம்போங் (*Limbong*)
* மெர்கோங் (*Mergong*)
* பாடாங் ஆங் (*Padang Hang*)
* பாடாங் லாலாங் (*Padang Lalang*)
* பெங்காலான் குண்டோர் (*Pengkalan Kundor*)
* பும்போங் (*Pumpong*)
* சாலா கெச்சில் (*Sala Kechil*)
* சுங்கை பாரு (*Sungai Baharu*)
* தாஜார் (*Tajar*)
* தெபெங்காவ் (*Tebengau*)
* தெலாகா மாஸ் (*Telaga Mas*)
* தெலோக் செங்கை (*Telok Chengai*)
* தெலோக் கெச்சாய் (*Telok Kechai*)
* தித்தி காஜா (*Titi Gajah*)

## கோலா கெடா மக்களவைத் தொகுதி

## தேர்தல் முடிவுகள்

### பொதுத் தேர்தல் 2022 வேட்பாளர் விவரங்கள்

### தற்போதைய சட்டமன்ற உறுப்பினர்கள் (2022)

## மேற்கோள்கள்
* 
* 

## மேலும் காண்க

* கோத்தா ஸ்டார் மாவட்டம்
* அலோர் ஸ்டார் 
* மலேசிய தேர்தல் தொகுதிகள்
* மலேசியப் பொதுத் தேர்தல், 2022

பகுப்பு:கெடா நாடாளுமன்றத் தொகுதிகள்
உலகளாவிய ஆக்கிரமிப்பு சிற்றின தரவுத்தளம்

**உலகளாவிய ஆக்கிரமிப்பு சிற்றின தரவுத்தளம்** (*Global Invasive Species Database*) என்பது உலகெங்கிலும் உள்ள ஆக்கிரமிப்பு சிற்றினங்களின் தரவுத்தளமாகும். பன்னாட்டு இயற்கைப் பாதுகாப்புச் சங்க ஆக்கிரமிப்பு சிற்றினங்கள் நிபுணர் குழு மூலம் இத்தரவுத்தளம் இயக்கப்படுகிறது. இது உலகின் மிக மோசமான ஆக்கிரமிப்பு வேற்றிடச் சிற்றினங்கள் 100 பட்டியலை வெளியிடுகிறது.

## மேற்கோள்கள்

## வெளி இணைப்புகள்

* 

பகுப்பு:தரவுத்தளங்கள்
ஒருங்கிணைந்த நுழைவுத் தேர்வு

**ஒருங்கிணைந்த நுழைவுத் தேர்வு** (Joint Entrance Examination சுருக்கமாக ஜே இ இ **JEE** ) என்பது இந்தியாவில் உள்ள பல்வேறு பொறியியல் கல்லூரிகளில் சேர்வதற்காக நடத்தப்படும் பொறியியல் நுழைவுத் தேர்வாகும். இது முதன்மை மற்றும் மேல் நிலை ஆகிய இரு முறைகளில் நடத்தப்படுகிறது.

.ஒருங்கிணைந்த இருக்கை ஒதுக்கீடு ஆணையம் (JoSAA) மொத்தம் 23 இந்திய தொழில்நுட்பக் கழகங்கள், 31 தேசிய தொழினுட்பக் கழகங்கள், 25 இந்திய தகவல் தொழில்நுட்பக் கழகம் மற்றும் பிற அரசு நிதியுதவி பெறும் தொழினுட்பக் கழகங்களில் பயில்வதற்கான ஒருங்கிணைந்த நுழைவுத் தேர்வினை நடத்துகிறது. முதன்மை மற்றும் மேல் நிலை ஆகிய தேர்வுகளில் பெரும் மதிப்பெண்களின் அடிப்படையில் சேர்க்கை நடைபெறுகிறது.

இந்திய அறிவியல் கல்வி மற்றும் ஆராய்ச்சி நிறுவனங்கள் (IISERs), இந்திய பெட்ரோலியம் மற்றும் எரிசக்தி நிறுவனம் (IIPE), ராஜீவ் காந்தி தொழினுட்ப பெட்ரோலிய நிறுவனம், இந்திய விண்வெளி அறிவியல் மற்றும் தொழில்நுட்ப க் கழகம் (IISERs),இந்திய அறிவியல் நிறுவனம் போன்ற சில நிறுவனங்கள் , இதன் மேல்நிலைத் தேர்வில் பெறும் மதிப்பெண்கள் அடிப்படையில் மாணவர்களின் சேர்க்கையினை மேற்கொள்கிறது.  இந்திய தொழினுட்பக் கழகத்தில் சேர்க்கை பெற்ற பின்னர் ஜே இ இ தேர்வினை எழுத இயலாது.

## ஜேஇஇ-முதன்மை
முதன்மைக் கட்டுரை:ஒருங்கிணைந்த நுழைவுத் தேர்வு -முதன்மை

முதன்மைத் தேர்வினை தேசிய தேர்வு முகமை (NTA) நடத்துகிறது. தாள்-I மற்றும் தாள்-II என இரண்டு தாள்களைக் கொண்டுள்ளது. தேர்வர்கள் இவற்றில் ஏதேனும் ஒன்றை அல்லது இரண்டையும் தேர்வு செய்யலாம். இரண்டு தாள்களிலும் பலவுள் தெரிக வகையிலான கேள்விகள் உள்ளன. தாள்-I BE/B.Tech படிப்புகளுக்கான சேர்க்கைக்கானது மற்றும் கணினி அடிப்படையிலான தேர்வு முறையில் நடத்தப்படுகிறது. தாள்-II என்பது B.Arch மற்றும் B.Planning படிப்புகளில் சேர்வதற்கானது மற்றும் *<nowiki/>'டிராயிங் டெஸ்ட்'<nowiki/>* தவிர கணினி அடிப்படையிலான தேர்வு முறையில் நடத்தப்படும், *<nowiki/>'டிராயிங் டெஸ்ட்*' பேனா மற்றும் காகித முறை அல்லது இணையவழி இல்லாத முறையில் நடத்தப்படும் . சனவரி 2020 முதல், இளம் அறிவியல் திட்டமிடல்  படிப்புகளுக்குத் தனியாக  தாள்-III அறிமுகப்படுத்தப்படுகிறது. 

## ஜேஇஇ-மேல் நிலை
முதன்மைக் கட்டுரை: ஒருங்கிணைந்த நுழைவுத் தேர்வு - மேல் நிலை

இந்திய அறிவியல் கல்வி மற்றும் ஆராய்ச்சி நிறுவனங்கள் (IISERs), இந்திய பெட்ரோலியம் மற்றும் எரிசக்தி நிறுவனம் (IIPE), ராஜீவ் காந்தி தொழினுட்ப பெட்ரோலிய நிறுவனம், இந்திய விண்வெளி அறிவியல் மற்றும் தொழில்நுட்ப க் கழகம் (IISERs),இந்திய அறிவியல் நிறுவனம் போன்றவற்றில் சேர்க்கை பெறுவதற்காக இந்த நுழைவுத் தேர்வு நடத்தப்படுகிறது. இந்தத் தேர்வு ஒவ்வொரு ஆண்டும் ஏதேனும் ஒரு தொழினுட்பக் கழகத்தால் நடத்தப்படுகிறது. 2020 ஆம் ஆண்டில்,ஐஐடி டெல்லி நடத்தியது. 2021, 2022 மற்றும் 2023 ஆம் ஆண்டுகளில், இது முறையே ஐஐடி காரக்பூர், ஐஐடி பாம்பே மற்றும் ஐஐடி கவுகாத்தி ஆகியவற்றால் நடத்தப்பட்டது. ஒவ்வொரு ஆண்டும் 2 லட்சத்திற்கும் மேற்பட்ட மாணவர்கள் மேல்நிலைத் தேர்வை எழுத தகுதி பெறுகின்றனர். 2018ஆம் ஆண்டில் 2,24,000 தேர்வர்கள் மேல்நிலைத் தேர்வை எழுத தகுதிபெற்றனர். இந்த எண்ணிக்கை 2017 இல் 2,20,000 ஆகவும் 2016 இல் 2,00,000 ஆகவும் இருந்தது.

## மேலும் பார்க்கவும்
* ஒருங்கிணைந்த நுழைவுத் தேர்வு -முதன்மை
* ஒருங்கிணைந்த நுழைவுத் தேர்வு - மேல் நிலை

## சான்றுகள்


## வெளி இணைப்புகள்

* JEE- முதன்மை அதிகாரப்பூர்வ இணையதளம்
* JEE-மேல்நிலை அதிகாரப்பூர்வ இணையதளம்
* JOSAA அதிகாரப்பூர்வ இணையதளம்
பகுப்பு:இந்திய அளவிலான நுழைவுத் தேர்வுகள்
ஒற்றைச் சாளர சேர்க்கை முறைமை

அண்ணா பல்கலைக்கழகத்தில் பொறியியல் சேர்க்கைக்கு  **ஒற்றைச் சாளர சேர்க்கை முறைமை** (Single Window Admissions System) பயன்படுத்தப்படுகிறது. இது அண்ணா பல்கலைக்கழகக் கலந்தாய்வு என்று பரவலாக அறியப்படுகிறது. 12 ஆம் வகுப்பு முடிக்கும் மாணவர்கள் இந்தியாவில் தமிழ்நாட்டில் உள்ள பொறியியல் கல்லூரிகளுக்கு விண்ணப்பித்து சேர்க்கை பெறுவதற்கான செயல்முறையின் ஒரு பகுதியாகும்.

இந்த முறையின் சிறப்பம்சம் மாணவர்களுக்கு தரவரிசை தயாரிக்கப்படுகிறது. ஒரு மாணவர் கலந்தாய்வில் கலந்து கொள்ளும்பட்சத்தில் அவருக்கு ஒரு கல்லூரியில் பாடப் பிரிவினை ஒதுக்கீடு செய்யாமல் தரவரிசையில் உள்ள அடுத்தவருக்கு பாடப் பிரிவினை ஒதுக்கீடு செய்ய இயலாது. எனவே அனைத்து மாணவர்களும் தரவரிசை அடிப்படையில் சேர்க்கப்படுவதை உறுதி செய்கிறது.

## செயல்முறை
மொத்தம் 200 மதிப்பெண்களுக்கு மாணவர்கள் தரப்படுத்தப்படுகிறார்கள். இந்த மதிப்பெண், பன்னிரண்டாம் வகுப்புத் தேர்வுகளில், கணிதம் (100), இயற்பியல் (50), வேதியியல் (50) மதிப்பெண்களின் சராசரிக் கலவையாகும். ஒரு மாணவரின் மதிப்பெண் அவர்களின் தர வரிசையினைத் தீர்மானிக்கிறது. அண்ணா பல்கலைக்கழகத்தின் கல்வி இயக்குநரகத்தால், மாணவர்களின் தரவரிசைக்கு ஏற்ப பொறியியல் சேர்க்கைக்கு மாணவர்கள் அழைக்கப்படுகின்றனர். ஒவ்வொரு ஆண்டும் சூன் மற்றும் சூலை மாதங்களில் கலந்தாய்வு நடைபெறும். மாணவர்கள் தாங்கள் சேர விரும்பும் கல்லூரியைத் தேர்ந்தெடுப்பதற்கான இந்த கலந்தாய்வில் பங்கேற்க அழைப்பு விடுக்கப்படுகிறது.

## சான்றுகள்


பகுப்பு:தமிழ்நாட்டில் கல்வி
குன்மகுடோரி

**குன்மகுடோரி, தும்பக்கோடாரி, கும்பகோடாரி**  (*Persicaria hydropiper*, syn. *Polygonum hydropiper), also known as water pepper, marshpepper knotweed, arse smart* or *tade*) என்ற பெயர்களால் அழைக்கபடுவது பாலிகோனேசியே குடும்பத்தைச் சேர்ந்த ஒரு தாவரமாகும். இது ஆத்திரேலியா, நியூசிலாந்து,  ஆசியா, ஐரோப்பா, வட அமெரிக்கா என பரவலாக காணப்படுகிறது. இந்த தாவரம் ஈரமான இடங்களிலும் ஆழமற்ற நீர்ப் பகுதிகளிலும் வளரும். இதில் பயிரிடப்பட்ட வகைகள் கிழக்காசியாவில் அவற்றின் கடுமையான காரச் சுவைக்காக உண்ணப்படுகின்றன.

## விளக்கம்
இடது|thumb| ''குன்மகுடோரியின்'' தண்டு, இலைகளின் அடிப்பகுதியில் உறையிடப்பட்ட 'முனை'களைக் காணலாம்
குன்மகுடோரியானது  உயரம் வரை வளரக்கூடிய நேரான தண்டு கொண்ட ஆண்டுத் தாவரமாகும். இலைகள் கிட்டத்தட்ட காம்புகளற்று இருக்கும். இலைப்பரப்பு குறுகலான  வடிவில் சற்று நீண்டு உச்சியில் குறுகியதாக உள்ளன. வெள்ளைப் பூக்கள் கொண்டவை.

## காட்சியகம்

Polygonum hydropiper1.jpg
Persicaria hydropiper.JPG
Polygonum hydropiper3.jpg
Polygonum hydropiper2.jpg


## மேற்கோள்கள்

பகுப்பு:அவுத்திரேலியத் தாவரங்கள்
பகுப்பு:ஐரோப்பியத் தாவரங்கள்
பகுப்பு:ஆசியத் தாவரங்கள்
பகுப்பு:வட அமெரிக்கத் தாவரங்கள்
பகுப்பு:கீரைகள்
புளோடோசஸ் கேனியஸ்

**புளோடோசசு கேனியசு** (*Plotosus canius*) என்பது இந்தியப் பெருங்கடல், மேற்கு அமைதிப் பெருங்கடல், நியூ கினியாவை பூர்வீகமாகக் கொண்ட *புளோடோசசு* பேரினத்தைச் சேர்ந்த விலாங்கு வால் கெளுத்தி மீன் சிற்றினமாகும். இவை கடல் நீர், நன்னீர், உப்பு நீர்நிலைகளில் காணப்படும் வெப்பமண்டல மீனாகும்.

## மேற்கோள்கள்

## வெளி இணைப்புகள்
*http://www.fishbase.org/summary/Plotosus-canius.html
* Eel catfish @ Fishes of Australia

பகுப்பு:மீன்கள்
பாடாங் தெராப் மாவட்டம்

**பாடாங் தெராப் மாவட்டம்** என்பது (மலாய்: *Daerah Padang Terap*; ஆங்கிலம்: *Padang Terap District*; சீனம்: 巴东得腊县) மலேசியா, கெடா மாநிலத்தில் அமைந்து உள்ள ஒரு மாவட்டம் ஆகும். 

இந்த மாவட்டம் பாடாங் தெராப் மாவட்ட ஊராட்சி மன்றத்தால் (*Padang Terap District Council*) நிர்வகிக்கப் படுகிறது. கெடா மாநிலத்தின் மூன்றாவது பெரிய மாவட்டமாகும். 

## பொது

பாடாங் தெராப் மாவட்டத்தின் வடக்குப் பகுதியில் தாய்லாந்து நாடு எல்லையாக உள்ளது. மேற்குப் பகுதியில் சிக் மாவட்டம் (*Sik District*) மற்றும் பெண்டாங் மாவட்டம் (*Pendang District*) ஆகிய மாவட்டங்கள் எல்லைகளாக உள்ளன.

இந்த மாவட்டத்தின் நிர்வாக மையம் கோலா நெராங் (*Kuala Nerang*) என்று அழைக்கப் படுகிறது. இந்த மாவட்டத்தில் நாகா (*Naka*) மற்றும் பெடு (*Pedu*) ஆகியவை முக்கிய நகரங்கள் ஆகும்.

## நிர்வாகப் பிரிவுகள்
பாடாங் தெராப் மாவட்டம் 11 முக்கிம்களாகப் பிரிக்கப்பட்டுள்ளது. அவையாவன:

* பத்தாங் துங்காங் கானான் (*Batang Tunggang Kanan*) 
* பத்தாங் துங்காங் கீரி (*Batang Tunggang Kiri*) 
* பெலிம்பிங் கானான் (*Belimbing Kanan*) 
* கூரோங் ஈத்தாம் (*Kurong Hitam*) 
* பாடாங் தெமாக் (*Padang Temak*) 
* பாடாங் தெராப் கானான் (*Padang Terap Kanan*) 
* பாடாங் தெராப் கீரி (*Padang Terap Kiri*) 
* பெடு (*Pedu*) 
* தெக்காய் (*Tekai*) 
* தோலாக் (*Tolak*) 

## மேற்கோள்கள்

## மேலும் காண்க

* மலேசிய மாவட்டங்கள்
* மலேசியாவின் உள்ளாட்சி மன்றங்கள்
* மலேசிய உள்ளாட்சி மன்றங்களின் பட்டியல்

## வெளி இணைப்புகள்
* Majlis Daerah Padang Terap

பகுப்பு:மலேசியாவின் மாவட்டங்கள்‎
பகுப்பு:கெடா மாநில மாவட்டங்கள்‎
பகுப்பு:மலேசியாவின் உள்ளாட்சி மன்றங்கள்
பொக்கோ சேனா மாவட்டம்

**பொக்கோ சேனா மாவட்டம்** என்பது (மலாய்: *Daerah Pokok Sena*; ஆங்கிலம்: *Pokok Sena District*; சீனம்: 波各先那县) மலேசியா, கெடா மாநிலத்தில் அமைந்து உள்ள ஒரு மாவட்டம் ஆகும். அலோர் ஸ்டார் நகருக்கு கிழக்கே ஏறக்குறைய 20 கி.மீ. தொலைவில் உள்ளது.

இந்த மாவட்டம் கெடாவின் 12-ஆவது மாவட்டமாகும். இது முன்பு கோத்தா ஸ்டார் மாவட்டத்தின் (*Kota Setar District*) துணை மாவட்டமாக இருந்தது; 2009-இல் கெடா சுல்தான் அப்துல் ஆலிம் (*Sultan Abdul Halim Mu'adzam Shah ibni Almarhum Sultan Badlishah*) அவர்களால் புதிய மாவட்டமாக அறிவிக்கப்பட்டது.

## பொது

பொக்கோ சேனா மாவட்டம் ஒரு வேளாண் மாவட்டம் ஆகும். 2,816 எக்டர் பரப்பளவில் நெல்; 9,883 எக்டர் பரப்பளவில் ரப்பர்; 416 எக்டர் பரப்பளவில் பழத்தோட்டங்கள்; 2.5 எக்டர் பரப்பளவில் கொக்கோ பயிரிடப் படுகிறது.

பல்வேறு வகையான இலகுரக நிறுவனங்களும் (*Light Enterprises*) உள்ளன. மேலும் சிறு தொழில்களுக்கு (*Small Industries*) சுமார் 12 வளாகங்களும் உள்ளன.

### முக்கிம் மற்றும் நகரங்கள்
போகோக் சேனா மாவட்டம் ஆறு துணை மாவட்டங்களாக பிரிக்கப்பட்டுள்ளது.

**நகரங்கள்**

* பொக்கோ சேனா (*Bandar Pokok Sena*)
* பெக்கான் கெபுன் 500 (*Pekan Kebun 500*)

## மேற்கோள்கள்

## மேலும் காண்க

* மலேசிய மாவட்டங்கள்
* மலேசியாவின் உள்ளாட்சி மன்றங்கள்
* மலேசிய உள்ளாட்சி மன்றங்களின் பட்டியல்

## வெளி இணைப்புகள்
* PEJABAT DAERAH DAN TANAH POKOK SENA

பகுப்பு:மலேசியாவின் மாவட்டங்கள்‎
பகுப்பு:கெடா மாநில மாவட்டங்கள்‎
பகுப்பு:கெடா நகரங்கள்‎
பகுப்பு:மலேசியாவின் உள்ளாட்சி மன்றங்கள்
ராயல் சொசைட்டி வொல்ப்சன் ரிசர்ச் மெரிட் விருது

**ராயல் சொசைட்டி வொல்ப்சன் ரிசர்ச் மெரிட் விருது** (*Royal Society Wolfson Research Merit Award*) என்பது ராயல் சொசைட்டியால் 2000 ஆம் ஆண்டு முதல் 2020 ஆம் ஆண்டு வரை வழங்கப்பட்ட ஒரு விருது ஆகும்.

இவ்விருது ராயல் சொசைட்டியால் நிர்வகிக்கப்படுகிறது. மேலும் வொல்ப்சன் அறக்கட்டளை மற்றும் ஐக்கிய இராச்சியம் அறிவியல் மற்றும் தொழில்நுட்ப அலுவலகம் ஆகியவற்றால் கூட்டாக நிதியளிக்கப்பட்டது. "இந்த நாட்டிற்கு முக்கிய ஆராய்ச்சியாளர்களை ஈர்ப்பதற்காக அல்லது வேறு இடங்களில் அதிக சம்பளம் பெற விரும்புவோரை தக்கவைத்துக்கொள்ள மற்றும்  மூளை வடிகால் சமாளிக்க கூடுதல் நிதி ஆதரவுடன்"   நான்கு சுற்றுகளில் ஒரு சுற்றுக்கு ஏழு விருதுகள் வரை வழங்கப்பட்டன.

2020 ஆம் ஆண்டில் இந்தத் திட்டம் ராயல் சொசைட்டி வொல்ப்சன் ஆய்வு உதவித் தொகையாக மாற்றப்பட்டது. இது புரவலன் துறைக்கான மூலோபாய முன்னுரிமையாக அடையாளம் காணப்பட்ட துறைகளில் இங்கிலாந்து பல்கலைக்கழகம் அல்லது ஆராய்ச்சி நிறுவனத்தில் பணியமர்த்தப்பட்ட அல்லது தக்கவைக்கப்பட்ட மூத்த தொழில் ஆராய்ச்சியாளர்களுக்கு நீண்டகால நெகிழ்வான நிதியை வழங்குவதாக ராயல் சொசைட்டி அல்லது அமைப்பு விவரித்தது.

## பெற்றவர்கள்
இந்த விருதை வென்றவர்கள் (ராயல் சொசைட்டி வுல்ப்சன் ரிசர்ச் மெரிட் விருது பெற்றவர்கள் பார்க்கவும்) விருது அடங்கியது:
* சூ பிளாக்
* சாமுவேல் எல். பிரவுன்சுடீன்
* மார்ட்டின் பிரிட்சன் (2012)
* மைக்கேல் ப்ரோன்சுடீன் (2018)
* பீட்டர் புன்மேன்
* *மைக்கேல் கான்ட்* (2015)
* சோஸ் ஏ. கரில்லோ (2012)
* கென் கார்ச்லா
* மரியானா சிசோர்னி
* கேண்டசு கியூரி (2015)
* நிக்கோலசு டேல் (2015)
* ரோசர் டேவிசு
* ரெனே டி போர்சுட்
* நோரா டி லீவ்
* சொனாதன் எசெக்சு
* எர்னசுடோ எச்ட்ராடா
* வென்ஃபீ ஃபேன்
* ஆண்ட்ரியா சி. ஃபெராரி
* பிலிப் ஏ. கேல் (2013)
* மேத்யூ கவுண்ட் (2015)
* அலைன் கோரிலி (2010)
* சார்சு காட்லோப்
* ஆண்ட்ரூ கிரான்வில்லே(2015)
* பீட்டர் கிரீன்
* ரூத் கிரிகோரி
* மார்ட்டின் கெரர்
* எட்வின் கான்காக்
* மார்க் கெண்ட்லி
* நிக்கோலசு கையம்
* சிமோன் கொச்கிரெப் (2003)
* சைபுல் இசுலாம் (2013)
* பிராட் கார்ப்
* தாரா கெக்
* ரெபேக்கா கில்னர் (2015)
* டேனிலா குன் (2015)
* அலிச்டர் பைக்
* அரி லாப்டேவ்
* டிம் லென்டன்
* மால்கம் லெவிட்
* ச்டீபன் லெவன்டோவ்ச்கி
* லியோனிட் லிப்கின்
* சான் லாயிட் (நுண்ணுயிரியலாளர்) (2015)
* ஆண்டி மெக்கன்சி
* பார்பரா மகேர் (2006 -2012)
* விளாடிமிர் மார்கோவிக்
* *ராபின் மே* (2015)
* பால் மிலேவ்ச்கி
* இ.செ. மில்னர்-குல்லண்ட்
* டிம் மின்சூல் (2015)
* ஆண்ட்ரே நெவ்சு
* பீட்டர் ஓ'கெர்ன் 
* *வில்லியம் லயன்கார்ட்*  (2015)
* *ஃபேப்ரைசு பியர்ரான்*
* *கார்டன் ப்ளாட்கின்*
* *அட்ரியன் பொடோலினு* (2015)
* *டேவிட் ரிச்சர்ட்சன்*
* *கரேத் ராபர்ட்சு* (2015)
*  அலெக்சாண்டர் ரூபன் (2015)
* *டேனிலா ச்மிட்* (2015)
* *ச்டீவன் எச். சைமன்*
*  நைகல் ச்மார்ட்
* *சான் ச்மில்லி* (2015)
* *சான் ச்பீக்மேன்*
* டேவிட் ச்டீபன்சன் (2015)
* *கேட் ச்டோரி* (2015)
* ஆண்ட்ரூ டெய்லர் (2015)
* பிரான்கோயிச் டிசர் (2014)
* ரிச்சர்ட் தாமசு
* விளாட்கோ வெட்ரல் (2007)
* பெஞ்சமின் வில்காக்சு (2015)
* ரிச்சர்ட் வின்பெனி (2009)
* *பிலிப் ஜே. விதர்சு* (2002)
* டிம் ரைட் (2015)
* சிகெங் யாங்
* சின் யாவ் (2012)
* நிகோலே செலுதேவ்

## மேற்கோள்கள்

பகுப்பு:ஆய்வு
பகுப்பு:விருது வார்ப்புருக்கள்
சிக் மாவட்டம்

**சிக் மாவட்டம்** (மலாய்: *Daerah Sik*; ஆங்கிலம்: *Sik District*; சீனம்: 锡县) என்பது மலேசியா, கெடா மாநிலத்தில் அமைந்து உள்ள ஒரு மாவட்டம் ஆகும்.

கெடா மாநிலத்தின் மிகப்பெரிய மாவட்டமான சிக் மாவட்டத்தின் பரப்பளவு 1635 சதுர கி.மீ.; அதாவது கெடா மாநிலத்தின் பரப்பளவில் 17.35% ஆகும். 

இந்த மாவட்டத்தின் வடமேற்கில் பாடாங் தெராப் மாவட்டம் (*Padang Terap District*), வடக்கே தாய்லாந்து நாடு, தெற்கே பாலிங் மாவட்டம் (*Baling District*), தென்மேற்கில் கோலா மூடா மாவட்டம் (*Kuala Muda District*), மேற்கில் பெண்டாங் மாவட்டம் (*Pendang District*) ஆகியவை எல்லைகளாக உள்ளன.

### சொல் பிறப்பியல்

இந்த மாவட்டத்தின் பெயர் அரபு வார்த்தையான "சையத்" (*Syed*) அல்லது "செயிக்" (*Sheikh*) என்பதில் இருந்து பெறப்பட்டதாக அறியப்படுகிறது. 

இப்பகுதியில் இசுலாமிய சமயத்தைப் பரப்பிய அரேபிய சமயப்பரப்பு குழுவினரின் பெயர்களில் "சையத்" அல்லது "செயிக்" எனும் சொற்கள் பரவலாக இருந்தன. அந்தச் சொற்கள் கிளாந்தான்-பட்டாணி மலாய் மொழியில் (*Pattani Malay*) "சிக்" (*Sik*) மற்றும் "சைக்" (*Saik*) என உச்சரிக்கப் படுகிறது.

## நிர்வாகப் பிரிவுகள்
### முக்கிம்கள்
சிக் மாவட்டம் 3 முக்கிம்களாகப் பிரிக்கப்பட்டுள்ளது.

* செனரி (*Jeneri*) 
* சிக் (*Sik*) 
* சொக் (*Sok*) 

### நகரங்கள்

* சிக் நகரம் (*Sik Town*) 
* பெக்கான் பத்து லீமா சிக் (*Pekan Batu Lima Sik*) 
* பெக்கான் குலாவ் (*Pekan Gulau*) 
* பெக்கான் காஜா பூத்தே (*Pekan Gajah Puteh*) 
* பெக்கான் சாரோக் பாடாங் (*Pekan Charok Padang*) 

## மூடா ஆறு

சிக் மாவட்டத்தில் மிக முக்கியமானது மூடா ஆறு. இந்த ஆறு ஒரு வகையில் இந்த மாவட்டத்தின் வரப்பிரசாதமாக அமைகிறது. கெடா மாநிலத்தில் மிக நீளமான ஆறு. 178 கி.மீ. நீளம் கொண்ட இந்த ஆறு, மலாக்கா நீரிணையை அடைவதற்கு முன், கோலா மூடா, பாலிங், சிக் மற்றும் கூலிம் மாவட்டங்கள் வழியாகச் செல்கிறது.

கெடா, பினாங்கு மாநிலங்களுக்கு எல்லையாக அமைந்து உள்ள இந்த ஆறு பினாங்கு மாநிலத்திற்கு மிக முக்கியமான நீர் ஆதாரமாக விளங்குகிறது. தவிர இந்தப் பகுதியின் நெல் சாகுபடிக்கு பாசன ஆதாரமாகவும் உள்ளது.

### ஆற்றுப் படுகை நகரங்கள்

* சிக் *(Sik)*
* கோலா கெட்டில் *(Kuala Ketil)*
* பாடாங் செராய் *(Padang Serai)*
* சுங்கை பட்டாணி (பகுதி) *(Sungai Petani)*
* கெப்பாலா பத்தாஸ் *(Kepala Batas)*
* கோத்தா கோலா மூடா *(Kota Kuala Muda)*

## உள்கட்டமைப்பு

மூடா ஆற்றில், 2004-ஆம் ஆண்டு, 360 மில்லியன் ரிங்கிட் செலவில் பெரிஸ் அணை *(Beris Dam)* கட்டப்பட்டது. நிலப் பாசனத்திற்குக் கிடைக்கும் தண்ணீரைப் பெருக்கவும்; மூடா நதிப் படுகையில் உள்ள நீரின் ஓட்டத்தைச் சீராக்கவும் அந்த அணை கட்டப்பட்டது. 

பருவமழைக் காலத்தில், மூடா ஆற்றில் பெரும்பாலும் மழை வெள்ளம் பெருக்கு எடுத்து ஓடும். 2003 அக்டோபர் 6-ஆம் தேதி, மூடா ஆற்றின் நீர் அளவீடு, வரலாறு காணாத அளவிற்கு 1340&nbsp;m³/s-ஆக உயர்ந்து, வெள்ளம் பெருக்கு எடுத்து ஓடியது.

## மேற்கோள்கள்

## மேலும் காண்க

* மலேசிய மாவட்டங்கள்
* மலேசியாவின் உள்ளாட்சி மன்றங்கள்
* மலேசிய உள்ளாட்சி மன்றங்களின் பட்டியல்

## வெளி இணைப்புகள்

பகுப்பு:மலேசியாவின் மாவட்டங்கள்‎
பகுப்பு:கெடா மாநில மாவட்டங்கள்‎
பகுப்பு:கெடா நகரங்கள்‎
பகுப்பு:மலேசியாவின் உள்ளாட்சி மன்றங்கள்
கும்பம் தாளித்தல்

**கும்பம் தாளித்தல்** என்பது அம்மை, காலரா போன்ற கொள்ளை நோய்கள் வராமல் தடுப்பதற்காக செய்யப்படுகின்ற சடங்காகும்.  இச்சடங்கு நம்பிக்கையின் அடிப்படையில் நாட்டார் மக்களால் செய்யப்படுகிறது. 

## சடங்கு முறை
இந்த சடங்கின் போது உடைந்த ஆட்டுக்கல் (உரல்), அம்மிக்கல், உலக்கை, முறம், விளக்குமாறு ஆகியவற்றை வண்டியில் ஏற்றுக் கொண்டு ஊரில் உள்ள ஒவ்வொரு வீடுகளிலும் சேகரிக்கின்றனர். அந்த வாகனத்தின் முன்பு வாயை கட்டிக்கொண்டு பூசாரி செல்வார். ஊர் மக்கள் மேள தாளத்துடன் ஊர்வலம் செல்கின்றனர். ஊர் முழுக்க ஊர்வலம் சுற்றிப் பொருட்களை ஏற்றிக்கொண்டு, ஊருக்கு வெளியே உள்ள எல்லைப் பகுதிக்குக் கொண்டுபோய் பூஜைசெய்து பொருட்களைக் கொட்டிவிட்டுத் திரும்புவார்கள்.

## ஆதாரங்கள்

பகுப்பு:சடங்குகள்
அரசிகெரே சட்டமன்றத் தொகுதி

**அரசிகெரே சட்டமன்றத் தொகுதி** (*Arsikere Assembly constituency*) இந்தியாவின் கருநாடக மாநிலத்தின் 224 சட்டமன்றத் தொகுதிகளில் ஒன்றாகும். இது ஹாசன் மாவட்டத்தின் ஒரு பகுதியாகும்.

## சட்டப் பேரவை உறுப்பினர்கள்
ஆதாரம்: 

## தேர்தல் முடிவுகள்

### 2023

### 2018

## மேலும் பார்க்கவும்

* கர்நாடக சட்டப் பேரவையின் தொகுதிகளின் பட்டியல்
* ஹாசன் மாவட்டம்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:ஹாசன் மாவட்டம்
எம். ஒய். பாட்டீல்

**எம். ஒய். பாட்டீல்** (*M. Y. Patil*) என்பவர் இந்திய அரசியல்வாதியும் கருநாடக சட்டமன்ற உறுப்பினரும் ஆவார். இவர் மற்றும் 2023 மற்றும் 2018 கர்நாடக சட்டமன்ற தேர்தல்களில் இந்தியத் தேசிய காங்கிரசு வேட்பாளராக அப்சல்புரா சட்டமன்றத் தொகுதியில்  போட்டியிட்டு சட்டப்பேரவை உறுப்பினராகத் தேர்ந்தெடுக்கப்பட்டார். ஜனதா தளம் (மதச்சார்பற்ற) வேட்பாளராக அப்சல்புரா தொகுதியிலிருந்து 2004ஆம் ஆண்டு கருநாடகா சட்டமன்றத்திற்குத் தேர்ந்தெடுக்கப்பட்டார். மல்லிகார்ச்சுன் கார்கே, பிரியங்க் எம். கார்கே மற்றும் முன்னாள் ஹெச்கேஇ தலைவர் பசவராஜ் பிமல்லி போன்ற பல தலைவர்களின் ஆதரவைப் பெற்றவர். மலிகையா குட்டேதாரை தோற்கடிக்க முக்கியப் பங்கு வகித்தார்.

## அரசியல் வாழ்க்கை

* 2008ஆம் ஆண்டு நடைபெற்ற கர்நாடக சட்டப்பேரவைத் தேர்தலில் அப்சல்புரா தொகுதியில் பாரதிய ஜனதா கட்சி வேட்பாளராகப் போட்டியிட்டுத் தோல்வியடைந்தார்.
* 2013ஆம் ஆண்டு நடைபெற்ற கர்நாடக சட்டப்பேரவைத் தேர்தலில் அப்சல்புரா தொகுதியில் கே.ஜே.பி. கட்சி வேட்பாளராகப் போட்டியிட்டுத் தோல்வியடைந்தார்..
* 2018 மற்றும் 2023 கர்நாடக சட்டப்பேரவைத் தேர்தல்களில் அப்சல்புரா தொகுதியில் இந்தியத் தேசிய காங்கிரசு கட்சி வேட்பாளராகப் போட்டியிட்டு வெற்றிபெற்று சட்டமன்ற உறுப்பினராக உள்ளார்.

## மேற்கோள்கள்

பகுப்பு:1941 பிறப்புகள்
பகுப்பு:குல்பர்கா மாவட்ட மக்கள்
பகுப்பு:வாழும் மக்கள்
பகுப்பு:கர்நாடக சட்டமன்ற உறுப்பினர்கள்
அண்ணாநகர் இரட்டை வளைவுகள்

**அண்ணா நகர் இரட்டை வளைவுகள்**  (Anna Nagar twin arches)  இந்தியாவின் தமிழ்நாடு மாநிலம் சென்னை அண்ணா நகரில் அலங்காரத்திற்காக அமைக்கப்பட்டுள்ள இரட்டை வளைவுகள் அமைப்பாகும். 1986ஆம் ஆண்டு சனவரி மாதம் முதல் தேதியன்று தமிழ்நாடு முன்னாள் முதல்வர் சி.என்.அண்ணாதுரையின் பவள விழா நினைவாக இவை கட்டப்பட்டன. பூந்தமல்லி நெடுஞ்சாலை மற்றும் அண்ணாநகர் மூன்றாவது பகுதி சந்திப்பில் அமைந்துள்ள இவ்வளைவுகள் நகரின் மிக முக்கியமான அடையாளங்களில் ஒன்றாகும். தெற்குப் பகுதியிலிருந்து அண்ணாநகரின் புறநகருக்குள் வருவதற்கான நுழைவாயிலாகவும் இவை திகழ்கின்றன.

## வரலாறு
**அண்ணா நகர்** இரட்டை வளைவுகள் 1985ஆம் ஆண்டு சென்னை மாநகராட்சியால் தமிழகத்தின் முன்னாள் முதல்வர் சிஎன் அண்ணாதுரையின் பவள விழாவை நினைவுகூரும் வகையில் கட்டப்பட்டன. 12 இலட்சம் ரூபாய் செலவில் கட்டப்பட்ட இவை  105 நாட்களில் கட்டி முடிக்கப்பட்டன  1 சனவரி 1986 அன்று முன்னாள் முதல்வர் எம். ஜி. இராமச்சந்திரனால் திறந்து வைக்கப்பட்டன.  வளைவுகளை சிற்பி கணபதி இசுதபதி வடிவமைத்தார். இவர் வளைவுகளின் திறப்பு விழாவின் போது கௌரவிக்கப்பட்டார்.

## கட்டமைப்பு
வளைவுகள் 57 அடி உயரம் கொண்டவையாகும். 

## மேலும் பார்க்கவும்

* அண்ணா நகர் கோபுரம் பூங்கா
* சென்னை கட்டடக்கலை

## மேற்கோள்கள்

பகுப்பு:சென்னையிலுள்ள நினைவிடங்களும் நினைவுச் சின்னங்களும்
பகுப்பு:சென்னைக் கட்டிடங்கள்
திருவண்ணாமலை அம்மணி அம்மாள் சித்தர் பீடம்

**திருவண்ணாமலை அம்மணி அம்மாள் சித்தர் பீடம்** என்பது திருவண்ணாமலை கிரிவலப் பாதையில் உள்ள அம்மணி அம்மாள் கோயிலாகும். இந்தக் கோயில் சித்தர் ஜீவ சமாதி கோயிலாகும். இவருடைய ஜீவ சமாதி திருவண்ணாமலை ஈசான்ய லிங்க கோயிலின் எதிரே அமைந்துள்ளது. இம்மடத்தில் கொடுக்கப்படும் விபூதி பிரசாதம் புகழ்பெற்றதாகும்.

## சந்நிதிகள்

இக்கோயிலில் தனி விநாயகர் சந்நிதி அமைந்துள்ளது. கன்னி மூலையில் அமைக்கப்பட்டுள்ளது.

## ஜீவசமாதி
அம்மணி அம்மாள் திருவண்ணாமலை அருகேயுள்ள சென்ன சமுத்திரம் என்ற ஊரில் பிறந்தவர். திருவண்ணாமலை அருணாச்சலேசுவர் கோயிலின் வடக்குக் கோபுரம் பாதி மட்டுமே கட்டப்பட்ட நிலையைக் கண்டு, அதனைக் கட்ட எண்ணம் கொண்டார். 

இதற்காகப் பக்தர்கள், செல்வந்தர்களின் உதவியை நாடி கோபுரத்தினைக் கட்டி முடித்தார்.  திருவண்ணாமலையின் வடக்குக் கோபுரம் அம்மணியம்மாள் கோபுரம் என்றே அழைக்கப்படுகின்றது. இவர் 17 ஆம் நூற்றாண்டின் இறுதியில் கிரிவலப்பாதையில் உள்ள ஈசான்ய‌ லிங்கத்தின் எதிரே ஜீவ சமாதி அடைந்தார். 

## அவதார‌ திருநாள்
1735 ஆம் ஆண்டு மார்கழித் திங்கள் ஆயி அம்மாள், கோபால் பிள்ளை தம்பதிக்கு மார்கழி மாதம் அவிட்ட நட்சத்திரத்தில் அம்மணி அம்மாள் பிறந்தார். 

## விழாக்கள்
* அவதார திருநாள் - மார்கழி மாதம் அவிட்ட நட்சத்தரத்தன்று கொண்டாடப்படுகிறது. 
* கார்த்திகை தீபத்திருவிழா
* குரு பூசை

கார்த்திகை தீபமன்று திருவண்ணாமலையில் தீபம் ஏற்றியதும், அம்மணி அம்மாளின் ஜீவசமாதியில் நெய்தீபம் ஏற்றப்படுகிறது. இந்த ஜீவ சமாதி மடத்தின் முன்பு பக்தர்கள் தீபம் ஏற்படுத்தி வழிபடுகின்றார்கள்.

## ஆதாரங்கள்

பகுப்பு:சித்தர் கோயில்கள்
பகுப்பு:சித்தர்களின் ஜீவ சமாதிகள்
பகுப்பு:அண்ணாமலையார் கோயில்
புக்கிட் செலம்பாவ்

**புக்கிட் செலம்பாவ்** (மலாய்: *Bukit Selambau*; ஆங்கிலம்: *Bukit Selambau*; சீனம்: 武吉雪兰堡) என்பது மலேசியா, கெடா மாநிலத்தின், கோலா மூடா மாவட்டத்தில் (*Kuala Muda District*) உள்ள ஒரு சிறு நகரம்; சுங்கை பட்டாணி (*Sungai Petani*) நகரத்தில் இருந்து 20 கி.மீ. தொலைவில் உள்ளது. 

இந்தக் கிராமப்புற நகரம் மெர்போக் நாடாளுமன்றத் தொகுதிக்குள் (*Merbok Federal Constituency*) அமைந்துள்ளது. புக்கிட் செலாம்பாவின் பொருளாதார செயல்பாடுகள் பெரும்பாலும் பயிர்த் தோட்டங்கள் மற்றும் வேளாண்மைத் துறையை அடிப்படையாகக் கொண்டவை.

## பொது
### கோலா மூடா மாவட்டம்
கோலா மூடா மாவட்டம் கெடா மாநிலத்தின் அதிக மக்கள் தொகை கொண்ட இரண்டாவது மாவட்டம் ஆகும். மலேசியாவில் புரதான நாகரிகங்கள் தோன்றிய இடமாகவும் இந்த இடம் கருதப் படுகிறது. 

மலேசியாவில் புகழ்பெற்ற ஜெராய் மலை இந்த மாவட்டத்தின் எல்லையில் உள்ளது. மூடா ஆறு இந்த மாவட்டத்தையும் பினாங்கு மாநிலத்தையும் பிரிக்கிறது. 
### கோலா மூடா மாவட்ட நகரங்கள்

பினாங்கு பாலம் இந்த மாவட்டத்தின் தீக்காம் பத்துவையும் பினாங்கு மாநிலத்தின் பும்போங் லீமா எனும் இடத்தையும் இணைக்கின்றது. 

இந்த மாவட்டம் கெடா, பினாங்கு மாநிலங்களின் எல்லைக்கு அருகாமையில் உள்ளது. தீக்காம் பத்து, பாடாங் தெம்புசு, சுங்கை லாலாங், பீடோங், சீடாம், குரூண், செமெலிங், மெர்போக், கோத்தா கோலா மூடா, தஞ்சோங் டாவாய் ஆகியவை கோலா மூடா மாவட்டத்தில் உள்ள இதர நகரங்கள் ஆகும். 

## புக்கிட் செலம்பாவ் சட்டமன்ற உறுப்பினர் வி. ஆறுமுகம்
 
டத்தோ வி. ஆறுமுகம் (*Arumugam Vengatarakoo*) 2008 தொடங்கி 2009 வரை புக்கிட் செலம்பாவ் சட்டமன்றத் தொகுதிக்கான கெடா மாநில சட்டமன்ற உறுப்பினராக பதவி வகித்தவர். 

2008-ஆம் ஆண்டு மலேசியப் பொதுத் தேர்தலில் சுயேச்சையாக தேர்ந்தெடுக்கப்பட்டார். பின்னர் இவர் கெடா மாநிலத்தின் புதிய பாக்காத்தான் ராக்யாட் (*Pakatan Rakyat*) கூட்டணி அரசாங்கத்தில் மக்கள் நீதிக் கட்சியில் (*People's Justice Party*) இணைந்தார். 

### கெடா மாநில ஆட்சிக் குழு

கெடா மாநிலத்தில் இந்தியச் சமூகத்தை மாநில அரசாங்கத்தில் பிரதிநிதிக்க இவர் மாநில ஆட்சிக் குழுவில் நியமிக்கப்பட்டார். இருப்பினும், பிப்ரவரி 2009-இல், இவர் நிர்வாகக் குழு மற்றும் மாநில சட்டமன்றத்தில் இருந்து தம் பதவிகளைத் துறப்பு செய்தார். இதன் விளைவாக அங்கு ஓர் இடைத் தேர்தல் நடைபெற்றது.

அரசியலுக்கு வருவதற்கு முன், வி. ஆறுமுகம் அரச மலேசிய விமானப் படையில் சேவை செய்தவர் ஆகும்.

## தேர்தல் முடிவுகள் 2008

## மேற்கோள்

பகுப்பு:கெடா
பகுப்பு:மலேசிய நகரங்கள்
பகுப்பு:கெடா நகரங்கள்‎
பகுப்பு:கோலா மூடா மாவட்டம்
கோட்டை மாரியம்மன் கோயில், திண்டுக்கல்

**கோட்டை மாரியம்மன் கோயில்** என்பது தமிழ்நாடு, திண்டுக்கல் மாவட்டம், திண்டுக்கல் நகரில் அமைந்துள்ள மாரியம்மன் கோயிலாகும்.

## மூலவர்
இக்கோயிலின் மூலவராக மாரியம்மன் உள்ளார். அம்மன் சன்னதியையொட்டி முன்புறம் விநாயகர் சன்னதி, வலது புறம் மதுரை வீரன் சன்னதி, முன்புறம் வடக்கில் நவக்கிரக சன்னதி, தென்புறம் முனீஸ்வரர் சன்னதி, வட புறம் கருப்பண்ணசாமி சன்னதி ஆகிய சன்னதிகள் உள்ளன.  திண்டுக்கல் பகுதிவாழ் மக்களின் இஷ்ட தெய்வம் என பல்வேறு பெருமைகள் வாய்ந்த கோயிலாக இக்கோயில் உள்ளது. 

## வாயில்கள்
இக்கோயிலுக்கு மூன்று வாயில்கள் உள்ளன. ஊர்வலக் காலங்களில் அம்மன் முன் வாயில் வழியாக செல்வது வழக்கமாக உள்ளது. பின்புற வாயில்கள் மலைக்கோட்டையை ஒட்டி அமைந்துள்ளது. 

## விழா
ஆண்டுதோறும் மாசி மாதத்தில் 20 நாட்கள் விழா சிறப்பாக நடைபெறுகிறது. 

## மேற்கோள்கள்

## வெளியிணைப்புகள்
* மு.ஹரி காமராஜ், ஆடிஅம்மன் தரிசனம், கேட்டதைகொடுப்பாள் கோட்டை மாரி, விகடன், 31 சூலை 2021

பகுப்பு:சாக்தம்
பகுப்பு:திண்டுக்கல் மாவட்டத்திலுள்ள அம்மன் கோயில்கள்
பகுப்பு:தமிழ்நாட்டிலுள்ள மாரியம்மன் கோயில்கள்
குவார் செம்படாக்

**குவார் செம்படாக்** (மலாய்: *Guar Chempedak*; ஆங்கிலம்: *Guar Chempedak*; சீனம்: 瓜尔豆) மலேசியா, கெடா மாநிலத்தில், யான் மாவட்டத்தில் (*Yan District*), ஜெராய் மக்களவை தொகுதியில் (*Jerai Federal Constituency*) அமைந்துள்ள ஒரு சிறு நகரம்.

அலோர் ஸ்டார் மாநகருக்கும் சுங்கை பட்டாணி பெருநகருக்கும் இடையில்; குரூண் நகருக்கு வடக்கில் அமைந்துள்ள ஒரு கிராமப்புற நகரமாக அறியப்படுகிறது.

## பொது

கெடாவின் பிரபலமான இயற்கை நீர்வீழ்ச்சிகள் இந்த நகருக்கு அருகில் உள்ளன.

* செரி பெரிகி நீர்வீழ்ச்சி (*Seri Perigi*)
* தாங்கா கெனாரி நீர்வீழ்ச்சி (*Tangga Kenari*)
* தித்தி அயூன் நீர்வீழ்ச்சி (*Titi Hayun*)
* பத்து அம்பார் நீர்வீழ்ச்சி (*Batu Hampar*)
* புத்திரி மண்டி நீர்வீழ்ச்சி (*Puteri Mandi*)

## யான் மாவட்டம்

யான் மாவட்டத்தின் வடக்கே கோத்தா ஸ்டார் மாவட்டம், வடகிழக்கில் பெண்டாங் மாவட்டம் மற்றும் தெற்கே கோலா மூடா மாவட்டம் ஆகிய மாவட்டங்கள் எல்லைகளாக உள்ளன.

யான் மாவட்டம் மலாக்கா நீரிணையின் கடற்கரைப் பகுதியில் உள்ளது. இது கெடா மாநிலத்தின் மிகச் சிறிய மாவட்டம் ஆகும். "யான் பெசார்" என்பது யான் மாவட்டத்தின் நிர்வாக நகரமாகும். யான் பெசார் நகரத்தில் காவல் நிலையங்கள், கீழ்நிலை நீதிமன்றம், மாவட்ட அலுவலகம் மற்றும் நில அலுவலகம் போன்ற நிர்வாக வசதிகள் உள்ளன.

### நிர்வாகப் பிரிவுகள்

கெடாவில் மிக உயரமான சிகரம் கொண்ட ஜெராய் மலை இந்த மாவட்டத்தில்தான் உள்ளது. 1242 மீட்டர்கள் (3,235 அடி) உயரம் கொண்டது. ஜெராய் மலையின் உச்சிக்கு தித்தி அயூன் நீர்வீழ்ச்சியின் வழியாகப் படிக்கட்டுகளின் மூலம் ஏறிச் செல்லலாம்.

யான் மாவட்டம் 5 முக்கிம்களாகப் பிரிக்கப்பட்டு உள்ளது.

* துலாங் (*Dulang*)
* சாலா பெசார் (*Sala Besar*)
* சிங்கீர் (*Singkir*)
* சுங்கை டவுன் (*Sungai Daun*)
* யான் (*Yan*)

## மேற்கோள்கள்

## மேலும் காண்க
* யான் மாவட்டம்

## வெளி இணைப்புகள்

பகுப்பு:மலேசிய நகரங்கள்
பகுப்பு:கெடா
பகுப்பு:கெடா நகரங்கள்‎
காட்டுப்பிரண்டை

**காட்டுப்பிரண்டை** (*Causonis trifolia*)  என்பது ஆத்திரேலியா மற்றும் ஆசியாவை பூர்வீகமாகக் கொண்ட மரமயவேறி கொடியாகும். இது கருப்பு நிற சதைப் பற்றுள்ள சிறு கனிகளைக் கொண்டுள்ளது. மேலும் இதன் இலைகளில் சயனிடின் மற்றும் டெல்பினிடின் போன்ற பல ஃபிளாவனாய்டுகள் உள்ளன. இதன் தண்டு, இலைகள், வேர்களில் ஹைட்ரோசியானிக் அமிலம்  உள்ளது.

## மேற்கோள்கள்

* 
* 
* 
* 

பகுப்பு:கொடிகள்
இந்திய அரசியலமைப்புச் சட்டப் பிரிவு 355

இந்திய அரசியலமைப்பின் பகுதி XVIII, பிரிவு 355, இந்தியாவில் அவசர காலத்தில் கடைபிடிக்கபிடிக்க வேண்டிய விதிகளைக் கூறுகிறது. ஒரு குறிப்பிட்ட மாநிலத்தில் நடைபெறும் உள் குழப்பங்கள் மற்றும் வெளிப்புற ஆக்கிரமிப்புகளுக்கு எதிராக ஒரு மாநிலத்தைப் பாதுகாக்க தேவையான அனைத்து நடவடிக்கைகளையும் எடுக்க அரசியல் அமைப்புச் சட்டப் பிரிவு 355 இந்திய அரசுக்கு அதிகாரம் அளிக்கிறது. எடுத்துக்காட்டாக 2023 மணிப்பூர் மோதல்களை கட்டுப்படுத்த, மணிப்பூர் மாநில காவல் துறை அதிகாரத்தை, அரசியல் அமைப்பு சட்டப்பிரிவு 355இன் கீழ்  இந்திய அரசின் துணைநிலை இராணுவப் படையான அசாம் ரைப்பிள்ஸ் மற்றும் இந்திய இராணுவம் தன் கையில் எடுத்துக்கொண்டது.

உள்நாட்டிலும், வெளியிலிருந்தும் எந்த வகையான அச்சுறுத்தல்களிலிருந்தும் ஒரு மாநிலத்தைப் பாதுகாக்க தேவையான நடவடிக்கைகளை எடுக்க இந்த அரசியல் அமைப்பின் பிரிவு 355 மத்திய அரசிற்கு அதிகாரம் அளிக்கிறது.

நாட்டின் அமைதி மற்றும் பாதுகாப்புக்கு ஏதேனும் இடையூறு அல்லது அச்சுறுத்தல் ஏற்பட்டால், அரசாங்கம் விரைவாகவும் தீர்க்கமாகவும் செயல்படுவதை உறுதி செய்யும் வகையில் இந்த ஏற்பாடு வடிவமைக்கப்பட்டுள்ளது.

## சரியான வரையறை
இந்திய அரசியலமைப்புச் சட்டத்தின் 355வது பிரிவின் சரியான வரையறை என்னவென்றால், "ஒவ்வொரு மாநிலத்தையும் வெளிப்புற ஆக்கிரமிப்பு மற்றும் உள் தொந்தரவுகளுக்கு எதிராக பாதுகாப்பது மற்றும் ஒவ்வொரு மாநிலத்தின் அரசாங்கமும் விதிகளின்படி செயல்படுத்தப்படுவதை உறுதி செய்வது மத்திய அரசின் கடமையாகும்.

அரசியலமைப்பு பிரிவு 355இன் படி, ஒவ்வொரு மாநிலத்தையும் வெளிப்புற ஆக்கிரமிப்பு மற்றும் உள் இடையூறுகளுக்கு எதிராக பாதுகாப்பது மற்றும் ஒவ்வொரு மாநிலத்தின் அரசாங்கமும் இந்த அரசியலமைப்பின் விதிகளின்படி செயல்படுத்தப்படுவதை உறுதி செய்வது இந்திய ஒன்றிய அரசின் கடமையாகும்.

அரசியலமைப்பில் குறிப்பிடப்பட்டுள்ள விதிகளுக்கு எதிரான நடவடிக்கைகளை அரசு மேற்கொள்ளும் போது, அதனை எதிர்த்து நீதிமன்றங்களில் மனு தாக்கல் செய்ய குடிமக்களுக்கு உரிமை உண்டு.

## மேற்கோள்கள்

பகுப்பு:இந்திய அரசியலமைப்புச் சட்டம்
மயங்க் மார்க்கண்டே

**மயங்க் மார்க்கண்டே** (பிறப்பு: நவம்பர் 11, 1997) ஒரு இந்தியத் துடுப்பாட்டக்காரர்.

மார்க்கண்டே பாட்டியாலாவைச் சேர்ந்தவர். அவர் யாதவிந்திரா பொதுப் பள்ளியில் படித்த காலத்தில் பள்ளியின் துடுப்பாட்ட அணியில் உறுப்பினராக இருந்தார். அவர் பிப்ரவரி 2019 இல் இந்திய துடுப்பாட்ட அணிக்காக சர்வதேச அளவில் அறிமுகமானார். இந்தியன் பிரீமியர் லீக் 2018 தொடக்கப் போட்டியில் மகேந்திர சிங் தோனியின் இலக்கை வீழ்த்தியதன் பின்னர் பரந்த கவனத்தை ஈர்த்தார்.

## மேற்கோள்கள்

பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1997 பிறப்புகள்
அர்சத் கான்

**அர்சத் கான்** (பிறப்பு 20 டிசம்பர் 1997) ஒரு இந்திய துடுப்பாட்டக்காரர். அவர் 2020-21 விஜய் ஹசாரே கோப்பையில் மத்தியப் பிரதேசத்திற்காக 24 பிப்ரவரி 2021 அன்று பட்டியல் அ போட்டிகளில் அறிமுகமானார். அவர் 2023 இந்தியன் பிரீமியர் லீக்கில் மும்பை இந்தியன்ஸ் அணிக்காக இருபது20 போட்டிகளில் அறிமுகமானார். தனது முதல் இருபது20 போட்டியை 2 ஏப்ரல் 2023 அன்று ராயல் சேலஞ்சர்ஸ் பெங்களூருக்கு எதிராக விளையாடினார்.

## மேற்கோள்கள்


பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1997 பிறப்புகள்
பாக்கித்தானில் இராணுவப் புரட்சி

14 ஆகஸ்டு 1947 அன்று பிரித்தானிய இந்தியாவிடமிருந்து பாக்கித்தான்  விடுதலைப் பெற்றது.  ஒன்பது ஆண்டுகள் கழித்து பாக்கித்தானின் அரசியல் அமைப்புச் சட்டம் இயற்றப்பட்டு, 23 மார்ச் 1956 அன்று அரசியல் அமைப்புச் சட்டம் நடைமுறைக்கு வந்தது. அதிபர் ஆட்சி நடைமுறைக்கு வந்த 29 மாதங்களில்  முதல் அரசியல் குழப்பம் அரங்கேறியது. பாக்கித்தான் அதிபராக இருந்த *இஸ்கந்தர் மிர்சா* இராணுவ தளபதிகளுடன் கூட்டுச் சேர்ந்து 7 அக்டோபர் 1957 அன்று பாக்கித்தானில் அவசரநிலை பிரகடனம் செய்ததுடன், அரசியல் கட்சிகள் கலைக்கப்பட்டதுடன், மத்திய அரசு மற்றும் மாநில அரசுகளும் கலைக்கப்பட்டது. 
## இராணுவப் புரட்சி மூலம் ஆட்சியை கைப்பற்றியவர்கள்
### அயூப் கான்

27 அக்டோபர் 1958 அன்று ஏறப்பட்ட இராணுவப் புரட்சி மூலம் இராணுவ தலைமை தளபதி அயூப் கான், தன்னை  பாக்கித்தான் அதிபராக அறிவித்துக் கொண்டதுடன், இஸ்கந்தர் மிர்சாவை அதிபர் பதவியிலிருந்து நீக்கினார். பாக்கித்தானில் முதல் இராணுவ ஆட்சி 44 மாதங்கள் நீடித்தது. அயூப் கான் ஆட்சிக் காலத்தில் 1965இல் இந்தியா மீது போர் தொடுத்து, படுதோல்வி கண்டது. மார்ச் 1969 வரையில், 10 ஆண்டுகள் நான்கு மாதங்கள் அயூப் கான் ஆட்சியில் இருந்தார்.
### யாகியா கான்

அயூப் கான் அதிபர் பதவியிலிருந்து விலகியதும், 25 மார்ச் 1969 அன்று இராணுவ தலைமை தளபதியாக இருந்த யாக்யா கான் அதிபராக பதவி ஏற்றுக் கொண்டார்.  யாக்யா கான் ஆட்சியில் 1971 இந்திய-பாக்கித்தான் போர் மூண்டது. இப்போரில் இந்தியா ஆதரவுடன் கிழக்கு பாக்கித்தான், சேக் முஜிபுர் ரகுமான் தலைமையில் வங்காளதேசம் எனும் தனி நாடு நிறுவப்பட்டது.

போரில் பாக்கித்தான் இராணுவம் தோற்றதால் யாக்யா கான்  20 டிசம்பர் 1971 அன்று ஆட்சியை பாக்கித்தான் மக்கள் கட்சி தலைவர் சுல்பிக்கார் அலி பூட்டோவிடம் ஒப்படைத்தார். புட்டோ 1973இல் பாக்கித்தான் அரசியலமைப்பு சட்டத்தை மாற்றி அமைத்தார். அதிபர் ஆட்சி முறையில் இருந்து பிரதமர் ஆட்சி முறைக்கு பாக்கித்தான் மாறியது.
### ஜியா-உல்-ஹக்

5 சூலை 1977 அன்று இராணுவப் புரட்சி மூலம் பிரதமர் சுல்பிக்கர் அலி புட்டோவை, தேர்தல் மோசடி குற்றச்சாட்டில் பாக்கித்தான் இராணுவ தளபதி ஜியா உல் ஹக் கைது செய்து,  புட்டோவிடமிருந்து ஆட்சி அதிகாரத்தைக் கைப்பற்றினார். 4 ஏப்ரல் 1979 அன்று புட்டோ தூக்கிலிடப்பட்டார். பின் பாக்கித்தானை ஒன்பது ஆண்டுகள் 11 மாதங்கள் ஆண்ட இராணுவ தளபதி ஜியா உல் ஹக் 17 ஆகஸ்டு 1988 அன்று விமான விபத்தில் உயிரிழந்தார்.
### பெர்வேஸ் முஷாரப்

12 அக்டோபர் 1999 அன்று இராணுவப் புரட்சி மூலம், பாக்கித்தான் பிரதமராக இருந்த நவாஸ் ஷெரீப்பை வெளியேற்றி விட்டு இராணுவ தளபதி பெர்வேஸ் முஷாரஃப்  20 சூன் 2001 அன்று தன்னை பாக்கித்தான் தலைவராக அறிவித்துக் கொண்டார்.பெர்வேஸ் முஷாரஃப் பாக்கித்தான் இராணுவ தளபதியாக இருந்த போது நடைபெற்ற 1999 கார்கில் போரில் பாக்கித்தான் படுதோல்வி கண்டது. 2002இல் பெர்வேஸ் முஷாரஃப் பாக்கித்தான் அரசியல் அமைப்புச் சட்டத்தில் திருத்தங்கள் செய்து, தன்னை பாக்கித்தான் அதிபராகவும், தலைமை இராணுவ தளபதியாகவும் அறிவித்துக் கொண்டு 18 ஆகத்து 2008 வரை ஆட்சி செய்தார்.

முஷாரப் 2007ல் தேர்தலில் போட்டியிட முயன்றதை பாக்கித்தான் உச்ச நீதிமன்றம் எதிர்த்தது. எனவே  முஷாரப் உச்ச நீதிமன்ற தலைமை நீதிபதியையே பதவியை விட்டு நீக்கினார். பின்னர் பல்வேறு குற்றச்சாட்டுகளில் சிக்கிய முஷாரப் 18 ஆகஸ்டு 2008 அன்று அரசியல் நிர்பந்தம் காரணமாக அதிபர் பதவியிலிருந்து விலகினார்.

## மேற்கோள்கள்

பகுப்பு:பாக்கித்தான் வரலாறு
பகுப்பு:பாக்கித்தான் அரசியல் 
பகுப்பு:இராணுவப் புரட்சிகள்
மார்கோ ஜான்சன்

**மார்கோ ஜான்சன்** (பிறப்பு: மே 1, 2000) ஒரு தென்னாப்பிரிக்கத் துடுப்பாட்டக்காரர் ஆவார். இவர் தென்னாப்பிரிக்கத் துடுப்பாட்ட அணிக்காகவும் உள்ளூர்ப் போட்டிகளில் வாரியர்ஸ் அணிக்காகவும்  விளையாடுகிறார்.

## ஆரம்ப கால வாழ்க்கை
அவரது ஆரம்ப காலத்தில், ஜான்சன் ஆரம்பத் துடுப்பாட்டக்காரராக இருந்தார். ஒன்பது வயதில், 20 ஓவர் போட்டியில், அவர் ஆட்டமிழக்காமல் 164 ஓட்டங்கள் எடுத்தார். அவரின் தந்தை அந்தப் போட்டியைப் பார்த்து தனது மகனின் திறமையை அடையாளம் கண்டுகொண்டார். அவர் இரட்டைச் சகோதரர்களான மார்கோவுக்கும் துவானுக்கும் வலைப் பயிற்சி அளித்தார். துவான் வடமேற்கு அணிக்காக விளையாடுகிறார்.

## சர்வதேசப் போட்டிகள்
ஜனவரி 2021 இல், பாகிஸ்தானுக்கு எதிரான தொடருக்கான தென்னாப்பிரிக்காவின் தேர்வுத் துடுப்பாட்ட அணியில் ஜான்சன் சேர்க்கப்பட்டார்.

மே 2021 இல், மேற்கிந்தியத் தீவுகளுக்கு எதிரான தொடருக்கான தென்னாப்பிரிக்காவின் தேர்வுத் துடுப்பாட்ட அணியில் ஜான்சன் பெயரிடப்பட்டார். டிசம்பர் 2021 இல், தென்னாபிரிக்காவில் இந்தியாவுக்கு எதிரான தொடருக்காக மீண்டும் அழைக்கப்பட்டார். அவர் தனது தேர்வுத் துடுப்பாட்ட முதற்போட்டியை 26 டிசம்பர் 2021 அன்று இந்தியாவுக்கு எதிராக விளையாடினார். அவரது முதல் தேர்வுத் துடுப்பாட்ட இலக்காக ஜஸ்பிரித் பும்ரா வியான் முல்டரிடம் பிடிகொடுத்து ஆட்டமிழந்தார்.

ஜனவரி 2022 இல், தென்னாப்பிரிக்காவில் இந்தியாவுக்கு எதிரான தொடருக்காகத் தனது முதல் ஒருநாள் சர்வதேசத் துடுப்பாட்டப் போட்டிகளுக்கான அழைப்பைப் பெற்றார். அவர் 19 ஜனவரி 2022 அன்று தென்னாப்பிரிக்காவுக்காக இந்தியாவுக்கு எதிராக தனது ஒருநாள் போட்டியில் அறிமுகமானார். மே 2022 இல், தென்னாப்பிரிக்காவின் பன்னாட்டு இருபது20 அணியில் இந்தியாவுக்கு எதிரான  தொடரில் ஜான்சன் இடம்பிடித்தார். அவர் தனது முதலாவது பன்னாட்டு இருபது20 போட்டியை 17 ஜூன் 2022 அன்று இந்தியாவுக்கு எதிராக விளையாடினார்.

## மேற்கோள்கள்


பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:2000 பிறப்புகள்